Uimarishaji wa michezo katika nchi ya Kenya
Language: Swahili | Genre: Creative_writing

UIMARISHAJI WA MICHEZO KATIKA NCHI YA KENYA. 

Katika miongo miwili ambayo imepita, michezo nchini Kenya imedidimia. Hili limeweweza kushuhudiwa haswa na wapenzi wa soka, riadha na michezo yote kwa jumla. Kenya imekuwa inategemea michezo ili kupeperusha bendera yetu kule ughaibuni. Hakika, huwa furaha tele kwa wananchi wa Kenya kwa kuona bendera yao na wimbo wao wa taifa ukiimbwa kule kwenye mataifa ya nje.  

Licha ya kudidimia huku, pia kuna mafanikio kadhaa ambayo yameweza kuonekana. Njia ya spoti za Kenya imeweza kufunguka. Anga imeweza kungaa. Baada ya Mungu kuwajalia wakenya, Eliud Kipchoge anaenda kungarisha jina la Kenya kule nje yeye pamoja na wenzake. Mwaka wa elfu mbili na kumi na nane, Kipchoge alivunja rekodi ya dunia kwa kukimbia kwa muda mfupi sana na kumwachia mwenzake masaa marefu mno kabla ya kumfikia. Hii kongole kwake na wengine. 
Kwanza, viwanda vya kudhamini michezo lazima viweze kujitokeza ili kudhamini wachezaji mbalimbali na kama ni timu basi wadhamini timu mbali mbali. Hii itasaidia wachezaji hawa kwa kuwapa hela za matumizi katika safari zao kwenye michezo yoyote ile. Hii itawaletea waekezaji hawa pesa ming. Pili, mchezaji au timu inayodhaminiwa, lazima itafutiwe mkufunzi mzuri ambaye ni hodari kwa maswala ya michezo. Mchezaji huyu au timu hiyo yafaa ipate mafunzo zaidi na wawe wa kujitolea mhanga. 
Viwanja vya michezo vinafaa kujengwa na kuimarishwa. Viwanja vyenyewe viweze kuwakinga wachezaji na mashabiki. Wao wanapofanyiwa mazuri, pia wao watang'ang'ana ili walete mazuri. 
Mashabiki kwa upande mwingine pia yafaa waweze kushabikia timu za nyumbani kabla ya kuvuka mipaka na kuenda Uingereza, Ureno, Ujerumani, Italia na Uhispania. Sio kwamba hawafai kuwa mashabiki huko, lakini hata ni dhahiri kuwa vitunze vyako kabla hujantunza vya jirani. Lazima tusherehekee wa hapa kwetu kabla hatujasherehekea kwa jirani. 

Viwanda vya kujenga buti za kandanda viweze kuongezwa ili wachezaji wapate mavazi bora. Jezi pia zafaa zinunuliwe wachezaji wetu. Kenya inaweza haya yote isipokuwa wachache wanaojiweza wanatumia uwezo wa wasiojiweza ili kujiwezesha. Kumbuka mwaka jana, wachezaji wa Kenya walilala nje kule Misri. Hakika huu ulikuwa unyama wa hali ya juu. Misri iliweza kuwakodisha hoteli moja ile waweze kupumzika kabla ya kuingia uwanjani siku iliyofuata. Huu ni ukatili wa hali ya juu. 

Lazima serikali kuu ya Kenya iweze kusaidia na kubuni talanta mingi, hasa mashinani, za michezo. Watoto wenye talanta wapewe nafasi na hakika wataweza kuwa bora zaidi wakati wanaendelea kuwa wakubwa na hayo wataongeza uzoefu wao wa kucheza. 

Hivyo, Kenya itaweza kufaulu michezoni. Kenya itaimarika katika nyanja hii ya spoti. Wachezaji hawatahitaji hata umaarugu zaidi.